Presideti Obama viziton Karolinën e Veriut, përqendrohet tek vendet e punës
Vizitë në kompaninë Cree, histori suksesi për teknologjitë e reja dhe punësimin
Vizita e presidentit në kompaninë Cree në Durham të Karolinës së Veriut e cila prodhon llamba të teknologjisë së fundit LED, ishte pjesë e përpjekjeve të tij për të theksuar rastetet e suksesshme në mes të rimëkembjes së dobët ekonomike dhe figurave zhgënjyese të kohëve të fundit për vendet e punës. Sikurse ka bërë edhe në vizitat e ngjashme në mbarë vendin gjatë muajve të fundit, presidenti vizioi njesitë e montimit duke shtrenguar duartë me disa prej 1,500 punonjës që ka fabrika. Kompania Cree pati një shkurtim taksash prej 39 milion dollarësh si pjesë e stimulimit ekonomik të presidentit, çfarë i mundësoi kompanisë të shtojë 375 vende pune në fabrikë. Shtepia e Bardhë e shikon kompaninë Cree, e cila gjithashtu eksporton prodhime jashtë vendit dhe ka ndërtuar vitin e kaluar një fabrikë në Kinë, si pjesë të e historive të suksesit të mundësuar nga fondet e planit stimulues të administratës dhe shkurtimit të taksave. Kjo ishte vizita e dytë e presidentit për kompaninë që ka 5 mijë punonjës në shkallë borëtore, pas vizitës së parë si kandiat presidencial në vitin 2008. Ai u tha punonjësve të henën se ata po japin shembull duke prodhuar paisje për enegji efektive dhe ndihmuar me krijimin e vendeve të punës në shkallë të gjerë. Karolina e Veriut është mes shteteve të goditura rendë nga recesioni ekonomik; shkalla 9,5 përqin e papunësisë është më e lartë se niveli 9.1 përqind i raportuar kohët e fundit në shkallë kombëtare. Po ashtu është një prej shteteve të rendësishme politike për rizgjedhjen e presidentit në zgjedhjet e vitit 2012. Shtepia e Bardhë e përdori vizitën për të organizuar takimin e parë jashtë Washingtonit me këshillin e presidentit Obama për vendet e punës dhe konkurencën, të formuar në fillim të vitit për të këshilluar presidentin Obama në drejtimin e ekonomisë drejt një rimëkembje më të shpejtë dhe ndihmuar në krijimin e vendeve të punës. I drejtuar nga Jeffrey Immel që udhëheq kompaninë General Electric, këshilli përfshin drejtues biznesesh nga sektorë të rendësishëm të ekonomisë amerikane si dhe sindikata të punonjësve. Në fjalimin për 23 anëtarët e këshillit, zoti Obama përsëriti një përshkrim të përdorur shpesh në javët e fundit rreth ekonomisë të përballur me erëra të forta tha ai, por theksoi se ka arsye për optimizëm. Presidenti tha se shtimi i vendeve të punës dhe rregullimi i ekonomisë nuk do të kërkojë ndryshime radikale por ato të cilat i quajti ide kumptimplota për të përmirësuar konkurencën amerikane. Ai shtoi se shpresonte që kjo nuk do të bëhej pjesë e lojës politike në Washington. Presidenti Obama theksoi në Karolinën e Veriut të henën se pavarësisht krijimit të më shumë se 2 milion vendeve pune gjatë 15 muajve të fundit, shumë amerikanë vazhdojnë të kenë probleme. Por ai tha se ishte optimist se Shtetet e Bashkuara kanë gjithçka u nevoitet për të patur sukses në shekullin 21.